จับตาเงินบาท
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

...ศูนย์วิจัยกสิกรไทย
แนวโน้มค่าเงินบาทในสัปดาห์หน้า (วันที่ 1216 เม.ย.) เงินบาทในประเทศอาจเคลื่อนไหวในกรอบ 32.1032.50 บาทต่อเหรียญสหรัฐ
ปัจจัยที่ต้องจับตา ได้แก่ สถานการณ์การชุมนุมของกลุ่มต่อต้านรัฐบาล สัญญาณการเข้าดูแลเสถียรภาพค่าเงินของ ธปท. และทิศทางของสกุลเงิน/ตลาดหุ้นในภูมิภาค ขณะที่ทิศทางของเงินเหรียญสหรัฐ อาจขึ้นอยู่กับตัวเลขเศรษฐกิจสหรัฐที่สำคัญ
อาทิ ผลสำรวจแนวโน้มธุรกิจของเฟดสาขาฟิลาเดลเฟีย ผลสำรวจภาคการผลิตของเฟดสาขานิวยอร์ก ดัชนีตลาดที่อยู่อาศัย ดัชนีความเชื่อมั่นผู้บริโภคเดือน เม.ย. ข้อมูลการเริ่มสร้างบ้าน การอนุญาตก่อสร้าง ผลผลิตภาคอุตสาหกรรม ดัชนีราคาผู้บริโภค ยอดค้าปลีก และดุลการคลังเดือน มี.ค. 
นอกจากนี้ นักลงทุนยังจับตากระแสการคาดการณ์เงินหยวน และถ้อยแถลงต่อสภาคองเกรสของประธานเฟดอีกด้วย
สำหรับเงินบาทในประเทศ (Onshore) สัปดาห์ที่ผ่านมา (59 เม.ย.) ขยับแข็งค่าได้ต่อเนื่องเมื่อเทียบกับเงินเหรียญสหรัฐ ความกังวลต่อสถานการณ์การเมืองในประเทศที่ยืดเยื้อกดดันเงินบาทให้อ่อนค่าลงช่วงสั้นๆ ต้นสัปดาห์ สวนทางกับสกุลเงินอื่นๆ ในภูมิภาคที่แข็งค่าขึ้นท่ามกลางการคาดการณ์การแข็งค่าของค่าเงินหยวน 
อย่างไรก็ดี เงินบาทสามารถหักล้างช่วงติดลบลงทั้งหมด และกลับไปปรับตัวแข็งค่าขึ้นสอดคล้องกับทิศทางของสกุลเงินส่วนใหญ่ในเอเชีย และแรงซื้อสุทธิหุ้นไทยของนักลงทุนต่างชาติ ต่อมาในช่วงท้ายสัปดาห์ เงินบาทปรับตัวผันผวนมากขึ้น โดยปัจจัยทางการเมืองหลังการประกาศใช้ พ.ร.ก.การบริหารราชการในสถานการณ์ฉุกเฉิน กดดันให้เงินบาทอ่อนค่าใกล้ระดับ 32.40 บาทต่อเหรียญสหรัฐ 
สอดคล้องกับแรงขายสุทธิหุ้นไทยจากฝั่งนักลงทุนต่างชาติ ก่อนจะดีดตัวแข็งค่ากลับมาปิดตลาดปลายสัปดาห์ที่ระดับ 32.21 บาทต่อเหรียญสหรัฐ ในวันศุกร์ ท่ามกลางกระแสการคาดการณ์เงินหยวน เทียบกับระดับ 32.31 บาทต่อเหรียญสหรัฐ ในวันศุกร์ก่อนหน้า 
ทั้งนี้ นักลงทุนยังคงจับตาการชุมนุมของกลุ่มต่อต้านรัฐบาลเช่นเดิม
ในสัปดาห์นี้คาดว่าธุรกรรมในตลาดเงินจะเบาบาง เนื่องจากมีจำนวนวันทำการน้อย ขณะที่จะมีการตัดจ่ายเงินภาษีมูลค่าเพิ่มรายเดือนผ่านระบบธนาคาร ทั้งนี้ สภาพคล่องที่มีอยู่มากในตลาดเงิน น่าจะทำให้อัตราดอกเบี้ยระยะสั้นยังคงทรงตัวใกล้ระดับ 1.25% 
ด้านอัตราดอกเบี้ยระยะสั้นค่อนข้างทรงตัวในสัปดาห์ที่ผ่านมา ธนาคารพาณิชย์มีการปิดสำรองสภาพคล่องรายปักษ์ อัตราดอกเบี้ยอินเตอร์แบงก์ประเภทกู้ยืมข้ามคืน (Overnight) หนาแน่นทั้งสัปดาห์ที่ 1.15% ส่วนอัตราผลตอบแทนถัวเฉลี่ยที่ประมูลได้ของธุรกรรมซื้อคืนพันธบัตรแบบทวิภาคี (Bilateral Repo) ระยะ 1, 7 และ 14 วัน รวมถึง 1 เดือน ยังคงปรับตัวใกล้ระดับ 1.25% อย่างต่อเนื่อง
อัตราผลตอบแทนพันธบัตรรัฐบาลไทย ประเภทอายุ 5 ปี (TH5YY) ปิดที่ระดับ 3.40% ในวันศุกร์ ปรับลงจาก 3.47% เมื่อวันศุกร์ก่อนหน้า อัตราผลตอบแทนพันธบัตรรัฐบาลไทยโดยส่วนใหญ่ขยับลดลง เนื่องจากตลาดมองว่าสถานการณ์ความไม่สงบทางการเมืองอาจทำให้ทางการไทยเลื่อนการตัดสินใจปรับขึ้นอัตราดอกเบี้ยนโยบายออกไปหลังการประชุมวันที่ 21 เม.ย.นี้